b'\n_START_ARTICLE_\nOlieindustri\n_START_PARAGRAPH_\nOlieindustri omfatter de globale processer med udvinding, ekstrahering, raffinering, transport (ofte med olietankere eller olieledninger) og marketing af olieprodukter. Det st\xc3\xb8rste volumen af produkter i industrien er bunkerolie og benzin. Olie er ogs\xc3\xa5 r\xc3\xa5materiale til mange kemiske produkter, inklusive l\xc3\xa6gemidler, solventer, g\xc3\xb8dning, pesticider, syntetiske aromastoffer og plastikprodukter. Den ekstreme monet\xc3\xa6re v\xc3\xa6rdi af r\xc3\xa5olie og dets produkter har ledt til at det er blevet kendt som det "sorte guld". Industrien er normalt opdelt store dele; upstream, midstream og downstream._NEWLINE_Olie er en vital del for mange industrier, og det er n\xc3\xb8dvendigt for at opretholde den industrielle civilisation i dens nuv\xc3\xa6rende konfiguration, hvilket g\xc3\xb8r det til en kritisk bekymring i mange lande. Olie udg\xc3\xb8r den st\xc3\xb8rste procentdel af verdens energiforbrug, hvor den udg\xc3\xb8r fra omkring 32% i Europa og Asien helt op til omkring 53% i Mellem\xc3\xb8sten._NEWLINE_Andre geografiske regions forbrugsm\xc3\xb8nster er som f\xc3\xb8lger Syd- og Mellemamerika (44%), Afrika (41%) og Nordamerika (40%). P\xc3\xa5 verdensplan bliver der brugt 30 milliarder t\xc3\xb8nder (4,8 km\xc2\xb3) olie hver \xc3\xa5r, hvor industrilandene er de st\xc3\xb8rste forbrugere. USA brugte alene 25% af den producerede olie i 2007 2007. Produktionen, distributionen, raffineringen og salget af olie udg\xc3\xb8r verdens st\xc3\xb8rste industri m\xc3\xa5lt i v\xc3\xa6rdi._NEWLINE_Regeringer som bl.a. USA\'s regering giver enorme energitilskud og store skattelettelse i stort set alle stadie af olieudvindingen, inklusive prisen p\xc3\xa5 leje af oliefelter og boreudstyr for at holde prisen p\xc3\xa5 slutproduktet lav til anden industri og almindelige forbrugere._NEWLINE_I det seneste \xc3\xa5r har forbedret olieudvindingsteknikker - s\xc3\xa6rligt boring i flere stadig og Hydraulisk frakturering ("fracking") \xe2\x80\x94 flyttet industriens gr\xc3\xa6nser, da de nye metoder spiller en vigtig og kontroversiel rolle i nye metoder til olieudvinding._NEWLINE_Olieindustrien s\xc3\xa6tter et stort milj\xc3\xb8aftryk. Vand- og luftforurening i forbindelse med olieindustri er udbredt, og milj\xc3\xb8organisationer mods\xc3\xa6tter sig ofte kraftigt n\xc3\xa5r nye oliefelter tages i brug.'